Хәтирә (йыр)

«Хәтирә» — башҡорт халыҡ йыры, ҡыҫҡа көйХАТИРА”, песня.

 Тарихы 
«Хәтирә» йырын тәүге тапҡыр 1934 йылда Солтан Ғәбәши яҙып ала, һәм Х. Ф. Әхмәтов яҙмаһында «Башҡорт халыҡ йырҙары» йыйынтығында баҫтырыла. Артабанғы варианттары З. Ғ. Исмәғилев, Ф. Х. Камаев, Л. Н. Лебединский, Ғ. З. Сөләймәнов тарафынан яҙып алына Лебединский Л. Н. Башкирские народные песни и наигрыши М., 1965.. 

Ғашиҡ булған егеттең монологы рәүешендә төҙөлгән шиғри текст шаян таҡмаҡ кеүек яңғырай. Йырҙа Хәтирә исемле ҡыҙҙың матурлығына дан йырлана. Көй лады мажор ауышлығы пентатоникаһына ҡоролған, төҙөлөшө ике бөгөлөштән тора: беренсе бөгөлөштөң ике тапҡыр ҡабатланған ике такты икенсе бөгөлөштөң ике ҡат ҡабатланған өс такты менән сағыштырыла. 

Композитор Хөсәйен Әхмәтов йырҙы хор, тауыш һәм фортепиано өсөн, Д. Д. Хәсәншин a cappella хоры өсөн эшкәртә. Р. Ә. Мортазин «Хәтирә» көйөн 2‑се симфонияһында ҡулланған “ХАТИРА”, башкирская народная песня, кыска-кюйХАТИРА”, песня.

 Йырҙың тексы 
Ҡапҡа төбөндә тораһың,
Нескә билең бөгәһең, Хәтирәм,
Нескә билдәреңде бөгөп,
Кем өсөн өҙөләһең, Хәтирәм.

Беҙ урамдан үткән саҡта,
Ҡапҡаң булһын ҡағырға, Хәтирәм.
Бер ҙә хәйлә табалмаһаң,
Сыҡ тәҙрә ябырға, Хәтирәм.

Аллы-гөллө сәскә бирһәм,
Ҡаҙарһыңмы түшеңә, Хәтирәм?
Кис ятҡанда уйлап ятһам,
Кермәҫһеңме төшөмә, Хәтирәм?
Кермәҫһеңме төшөмә, Хәтирәм?.Единый портал культуры народов РБ. Песня «Хатира»  Башҡорт халыҡ йырҙары. Өфө, 1954

 Йыр башҡарыусылар 
«Хәтирә» йырын Ишмулла Дилмөхәмәтов башҡарған. Радик Вәлмөхәмәтов, Сәйфулла Дилмөхәмәтов, Рәхмәтулла Бүләкәнов, Ғата Сөләймәнов һәм башҡа йырсыларҙың репертуарына инә. Халыҡтың хәтерендә мәңге һаҡланған, яратып башҡарылған йырҙарҙың береһеЕдиный портал культуры народов РБ. Песня «Хатира»  Башҡорттоң 100 йыры. Өфө, Башҡортостан китап нәшриәте, 1992..

 Әҙәбиәт 
 Башҡорт энциклопедияһы. Өфө. 1996 й.
 Башҡорт халыҡ йырҙары. Өфө, 1954 й.
 Лебединский Л. Н. Башкирские народные песни и наигрыши М., 1965.
 Башҡорттоң 100 йыры. Өфө, Башҡортостан китап нәшриәте, 1992.

 Һылтанмалар 
“ХАТИРА”, башкирская народная песня, кыска-кюй

ХАТИРА”, песня

Единый портал культуры народов РБ. Песня «Хатира» 

 Иҫкәрмәләр 

Категория:Фольклор
Категория:Башҡорт халыҡ йырҙары
Категория:Башҡорт  музыкаһы
Категория:Алфавит буйынса йырҙар
Категория:Башҡорт телендә йырҙар